《满庭芳 因腊月二十二日乃重阳师祖悯化妙行》
金朝·王丹桂

人升霞，众道友修斋毕，以词赠之雪霁郊原，冰凝池沼，时当深入穷冬。重阳此日，降迹阐真风。还是丹阳师父，乱尘世、飞上天宫。玄元理，一升一降，显现至神功。无穷。真匠手，京南陕右，河北山东。但儿童耆老，谁不钦崇。应物随机顺化，垂方便、三教通同。诸公等，从今已往，何日再相逢。

作者简介：王丹桂（生卒年不详），金代道士。字昌龄，号五峰白云子，利州（今四川广元市）人。师事金代道教宗师马钰（马丹阳），修习全真教义。隐于昆嵛山神清洞。工填词，笔调流畅清雅，有词集《草堂集》一卷，收其词一百四十馀首，皆宣扬早期全真教旨，与马钰同一格调，多赠寄答和之作，内容均是宣说早期全真教义，警诫世人觉悟人生梦幻，断恩爱，弃名利，以求达仙真之位。《全金元词》收其词六十二首。生平见其《草堂集》。